**ПРОТОКОЛ**

**№22**

**от извънредно заседание на ОбС-Хайредин, проведено на 15.08.2013г.**

**Място на провеждане:** **Заседателната зала на общинска администрация.**

**Начало: 11:15 часа.**

**Край: 11:50** **часа.**

**Днес на 15.08.2013 г. / четвъртък / от 11:15 часа се проведе извънредно заседание на Общински съвет – Хайредин.**

**В работата взеха участие 10 / десет /, от избрани 13 / тринадесет/ общински съветници.**

**Отсъстващи:Емил Тодоров,Искра Гиздова,Силвия Крумова.**

**На заседанието присъстват още: Ат.Атанасов-Кмет на с.Манастирище;Ив.Бешировски - Кмет на с.Рогозен;Ст.Ангелов-Кмет на с.Михайлово,Соня Ненкова – Кметски наместник на с.Ботево, Т.Трифонов-Кметски наместник на с.Бързина,Г.Милчева-Директор на дирекция „ЕИДУТЕХД“,Татяна Петрова – Адвокат на Община Хайредин.**

***Заседанието бе открито и ръководено от г – жа Светла Петрова - Председател на ОбС Хайредин, в заседателната зала на общинска администрация на 15.08.2013 г.***

***Г – жа Светла Петрова:******Уважаеми Общински съветници, Уважаеми господа Кметове, Уважаеми гости.***

***Председателката на ОбС постави на гласуване***

**Д Н Е В Е Н Р Е Д :**

1. **Докладна записка от Кмета на Община Хайредин – Тодор Алексиев Тодоров, относно: Ограничаване движението на тежкотоварни автомобили с тегло над 12т по Общинската пътна мрежа на Община Хайредин.**

**ГЛАСУВАЛИ : „ЗА“ - 10**

**„ПРОТИВ“ - НЯМА**

**„ВЪЗД.СЕ“ - НЯМА**

**ДНЕВНИЯ РЕД СЕ ПРИЕМА !!!**

***Г-жа Петрова – Председател на ОбС, премина към обсъждане на дневния ред.***

**По т.1. от дневния ред : Докладна записка от Кмета на Община Хайредин – Тодор Алексиев Тодоров, относно: Ограничаване движението на тежкотоварни автомобили с тегло над 12т по Общинската пътна мрежа на Община Хайредин.**

**Председателката на ОбС – Хайредин даде думата на Общинските съветници да изразят техните предложения относно Докладна записката на Кмета на Общината.**

* **Цв.Кръстев: Какви варианти има за решение?**
* **Т.Петрова: Вариантите за решение са два и те са чисто технически. Дали да се създаде нов раздел в момента действащата Наредба №1 или да се добави нов член в раздел 3 на Наредбата, като забраната за тежкотоварни автомобили не може да бъде постоянна, тя може да е с определен срок и след изтичането на този срок да бъде актуализирана. Промяната в Наредба №1 е необходима тъй като няма регламентирани в нея правомощия на Кмета на Общината да определя със заповед реда за движение и ограничаването на движението по конкретни участъци на пътната мрежа.**

***Думата взе общинския съветник Радослав Стойков***

* **Р.Стойков: Вие сте напълно наясно, че тук става въпрос за приемане промяна в поднормативен акт. Нормативен акт е закон и той е за всички в страната т.е. когато вие казвате, че не може да бъде забранено напълно преминаването на транспортни средства без значение какви са по пътищата и без значение каква категория са в страната. Затова сега проблема, който е създаден от постоянно преминаващите особено в този период на годината тежкотоварни автомобили при правенето на пътя наистина е сериозен това е първото. Второ тук става въпрос за автомобили над 12т проекта е направен рехабилитацията да бъде така че да повиши устойчивостта на пътя и да увеличи товароносимостта.**
* **По предложение на Общинския съветник Радослав Стойков ОбС – Хайредин взе следното Решение:**

**РЕШЕНИЕ:**

**№239**

**ОбС - Хайредин на основание чл.21 ал.1 т 8 от ЗМСМА, чл.8 ал.1 т.7 от Правилника за организацията и дейността на ОбС, неговите комисии и взаимодействието му с общинска администрация и чл.23 от ЗП реши:**

* + - 1. **ОбС – Хайредин упълномощава Кмета на Общината да предприеме по-нататъшни действия и подпише необходимите документи съгласно нормативната уредба.**
      2. **Възлага на Общинска администрация да изготви проект за актуализация на Наредба №1.**

**ГЛАСУВАЛИ : „ЗА“ - 10 /П.Младенова, Цв.Ангелова, Пл.Калеев, Р.Първанов, А.Стефанов, А.Младенов, Н.Братанов, Р.Стойков, Цв.Кръстев, Св.Петрова/**

**„ПРОТИВ“ - НЯМА**

**„ВЪЗД.СЕ“ - НЯМА**

**ДНЕВНИЯ РЕД СЕ ПРИЕМА !!!**

***Поради изчерпване на дневния ред заседанието бе закрито в 11:50 часа.***

**ИЗГОТВИЛ : ПРЕДСЕДАТЕЛ :**

**Техн. сътрудник: ………………. ОбС – Хайредин:…………………**

**/M.Aтанасова/ /Светла Петрова/**